કોંગ્રેસ ઉપાધ્યક્ષ રાહુલ ગાંધીએ કેલિફોર્નિયા યુનિવર્સિટી-બર્કલેના વિદ્યાર્થીઓને સંબોધિત કરતી વખતે ભાજપ અને મોદી સરકાર પર અનેક આકરા પ્રહારો કર્યા છે. તેમણે તેમના સંબોધનમાં નોટબંધી, જીડીપી, દેશમાં થઇ રહેલી હિંસા અને પાર્ટીના પરિવારવાદ સુધીની વાત કરી મોદી સરકાર પર નિશાનો લગાવ્યો છે. રાહુલે કહ્યું કે દેશમાં લાગુ કરવામાં આવેલી નોટબંધી વખતે સંસદની સલાહ પૂછવામાં નહતી આવી. તમને જણાવી દઇએ કે કોંગ્રેસના ઉપાધ્યક્ષ રાહુલ ગાંધી હાલ બે અઠવાડિયા માટે અમેરિકાના પ્રવાસ પર છે.જ્યાં તેમણે તેમના ભાષણમાં કહ્યું કે પીએમ મોદીનો સ્વચ્છ ભારત એક સારો કાર્યક્રમ છે જે તેમણે પણ પસંદ છે. પણ ભારતને જે રીતે વિદેશી નીતિઓ બની રહી છે તે ચિંતાજનક છે.